Rozsudok Všeobecného súdu z 11. marca 2026 – Shenzen Smoore Technology/EUIPO – Dongguan BEC Technology (V VENILO)
(vec T-62/25)1
„Ochranná známka Európskej únie – Námietkové konanie – Prihláška obrazovej ochrannej známky Európskej únie V VENILO – Staršia obrazová ochranná známka Európskej únie V – Relatívny dôvod zamietnutia – Pravdepodobnosť zámeny –Neexistencia zvýšenej rozlišovacej spôsobilosti staršej ochrannej známky získanej používaním – Článok 8 ods. 1 písm. b) nariadenia (EÚ) 2017/1001“
Jazyk konania: angličtina
Účastníci konania
Žalobkyňa: Shenzen Smoore Technology Ltd (Shenzhen, Čína) (v zastúpení: J. Erdozain López, M. López Camba, E. Mourisco Ayuso a J. Vicente Martínez, advokáti)
Žalovaný: Úrad Európskej únie pre duševné vlastníctvo (v zastúpení: A. Ringelhann a V. Ruzek, splnomocnení zástupcovia)
Ďalší účastník konania pred odvolacím senátom EUIPO: Dongguan BEC Technology Co. Ltd (Dongguan, Čína)
Predmet veci
Svojou žalobou podanou na základe článku 263 ZFEÚ sa žalobkyňa domáha zrušenia rozhodnutia štvrtého odvolacieho senátu Úradu Európskej únie pre duševné vlastníctvo (EUIPO) z 15. novembra 2024 (vec R 247/2024-4).
Výrok rozsudku
Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 15. novembra 2024 (vec R 247/2024-4) sa zrušuje v rozsahu, v akom sa ním zamieta odvolanie proti rozhodnutiu námietkového oddelenia z 8. decembra 2023 týkajúcemu sa obrazovej ochrannej známky Európskej únie V VENILO v súvislosti s tovarmi zaradenými do triedy 34 v zmysle Niceskej dohody o medzinárodnom triedení výrobkov a služieb pre zápis známok z 15. júna 1957 v revidovanom a doplnenom znení, zodpovedajúcimi tomuto opisu: „Elektronické cigarety; tekuté roztoky pre elektronické cigarety; tekuté roztoky pre elektronické cigarety; arómy, iné ako éterické oleje, pre náhrady tabaku; arómy, iné ako éterické oleje, na použitie v elektronických cigaretách; filtre do cigariet; žlté jantárové náustky na fajky a držiaky na cigarety; potreby na fajčenie tabaku; puzdrá na elektronické cigarety; elektronické cigarety“.
V zostávajúcej časti sa žaloba zamieta.
Shenzen Smoore Technology Ltd a EUIPO znášajú svoje vlastné trovy konania.
____________
1 Ú. v. EÚ C, C/2025/1654, 24.3.2025.